Noraini Idris

Datuk Noraini Idris adalah ahli politik Barisan Nasional dan merupakan Ahli Dewan Negara Malaysia yang dipilih oleh Dewan Undangan Negeri Sabah pada 9 Disember 2021 bagi menggantikan Datuk Donald Peter Mojuntin dari Pakatan Harapan. Beliau juga merupakan Setiausaha Politik kepada Menteri Sains, Teknologi dan Inovasi Sabah, Datuk Yakubah Khan.

Kerjaya

Peguam
Noraini memulakan kerjaya di bidang perundangan apabila diterima masuk sebagai Peguam Mahkamah Tinggi Sabah dan Sarawak pada tahun 1994. Beliau berpengalaman selama 27 tahun dari tahun 1994 hingga 2021 sebagai peguambela dan peguamcara. Selain daripada itu, beliau mempunyai firma guaman sendiri, Alamin Idris & Associates.

Politik
Mula berkecimpung dalam dunia politik apabila menyertai UMNO Sabah pada tahun 2001 dan merupakan pemimpin dalam Puteri UMNO Sabah apabila dilantik sebagai Setiausaha. Kemudian dilantik sebagai Ketua Puteri UMNO Penampang. pada tahun 2004, beliau telah terpilih sebagai Exco Puteri UMNO Malaysia.

Noraini kemudiannya terpilih sebagai Ketua Wanita UMNO Bahagian Penampang dan juga Ketua Penerangan Wanita UMNO Negeri Sabah.

Pada 9 Disember 2021, beliau telah dipilih oleh Dewan Undangan Negeri Sabah untuk menjadi Ahli Dewan Negara Malaysia.

Penghargaan

  Panglima Gemilang Darjah Kinabalu (PGDK) - Datuk (2022)

Rujukan

Orang dari Sabah
Anggota wanita Pertubuhan Kebangsaan Melayu Bersatu
Ahli Dewan Negara, Parlimen Malaysia ke-14
Ahli Dewan Negara, Parlimen Malaysia ke-15
Senator wanita Malaysia